hotchpotch/miracl-hf-unified huggingface dataset:
উত্তর সাইপ্রাসের নারী
উত্তর সাইপ্রাসের নারী দ্বারা মূলত উত্তর সাইপ্রাসের তার্কিশ রিপাবলিকে বসবাসকারী নারীদের বিজ্ঞান, আইন ও বিচারব্যবস্থায় অংশগ্রহণকে বোঝায়। উল্লেখ্য, উত্তর সাইপ্রাসের তুর্কি রিপাবলিক এখনো আন্তর্জাতিকভাবে স্বীকৃত পায় নি। অবশ্য বিভিন্ন সমীক্ষা অনুসারে, এই অঞ্চলের নারীদের মাঝে রাজনীতিতে অংশ নেয়ার হার তুলনামুলকভাবে কম এবং সংসদে মাত্র আট শতাংশ নারী সদস্য রয়েছে। ২০১৩ সালে উত্তর সাইপ্রাসের প্রথম নারী প্রধানমন্ত্রী হিসেবে সিবেল সিবার নির্বাচিত হন।
২০১০ সালে উত্তর সাইপ্রাসের ৬০০ নারীর মাঝে একটি সমীক্ষা চালানো হয়। এই সমীক্ষায় অংশগ্রহণকারী একান্ন শতাংশ নারী স্বীকার করেন যে, দেশটির নারীদের মধ্যে পূর্ব-নির্ধারিত লিঙ্গভিত্তিক কর্মক্ষেত্রে দায়িত্বপালনের প্রবণতা রয়েছে। অন্তত ৮৮% নারী সবকিছুর উর্ধ্বে একজন নারীকে ভালো মা ও পরিবারের সবার দেখাশোনার দায়িত্ব ঠিকভাবে পালন করা উচিত বলে মনে করেন। ৫৮ শতাংশ নারী ঘরে পুরুষের পূর্বেই ফেরার ব্যাপারে মত প্রকাশ করেন এবং অন্তত আশি শতাংশ নারী মেয়েদের "নারী"র মতো করে বেড়ে ওঠায় সমর্থন করেন। এই সমীক্ষায় প্রকাশ পায়, এই অঞ্চলের নারীরা বিবাহ বিচ্ছেদ বা অর্ধাঙ্গের মৃত্যুর পর নারীদের একা থাকাকে অনুচিত বলে মনে করেন। যদিও ৫৫% শতাংশ নারী অর্থনৈতিক প্রয়োজন না থাকলেও নারীদের ঘরের বাইরে কাজ করাকে সমর্থন করেন।
উত্তর সাইপ্রাসের রাজনীতিতে অংশ নেয়া নারীদের বিভিন্ন বাধার সম্মুখীন হতে হয়। বিশেষ করে মাতৃত্ব, পরিবারের সাথে তাল মিলিয়ে রাজনীতির জন্য সময় বের করা এই অঞ্চলের নারীদের জন্য প্রধান চ্যালেঞ্জ। এই অঞ্চলের কফিহাউজগুলো হলো রাজনীতির প্রধান চারণভূমি। এমনকি কিছু রাজনৈতিক দলের আঞ্চলিক অফিস কর্তৃক আয়ীজিত বিভিন্ন কর্মকাণ্ড কফি হাউজেই আয়োজিত হয়। কিন্তু ঐতিহ্যগতভাবে এই সকল কফি হাউজ এবং মেহেইন (ঐতিহ্যবাহী পানশালা) পুরুষদের জন্য সংরক্ষিত এবং নারীদের উপস্থিতিকে স্বাগত জানায় না।
২০১০ সাল অব্দি উত্তর সাইপ্রাসের রাজনীতি অঙ্গনে মাত্র ৭জন নারী রাজনীতিবিদ উত্তর সাইপ্রাসের জাতীয় সংসদে উচ্চপদে বহাল ছিলেন। এই সকল পদের মাঝে আছে, সংসদীয় এবং মন্ত্রণালয়ের বিভিন্ন কাজ, হাউজ অব রিপ্রেজেন্টেটিভদের মুখপাত্র এবং শিক্ষা মন্ত্রণালয়ের দায়িত্বের পদ। ফাতমা একেনোগ্লু হাউজ অব রিপ্রেজেন্টেটিভের মুখপাত্রের দায়িত্ব পালন করেন। ১৯৯৩ সাল থেকে ১৯৯৯ সাল পর্যন্ত অনুর বরমান অর্থ মন্ত্রণআলয়ের মন্ত্রীর দায়ত্ব পালন করেন। ১৯৮৭ থেকে ১৯৯৩ সালে দায়িত্ব পালনকারী গুলসেন বোযকুর্ত এবং গুলিন সেনার উত্তর সাইপ্রাসের প্রথম নির্বাচিত নারী সংসদ সদস্য। এসকল নারীরা তাদের মেডিকেল ব্যাকগ্রাউন্ডের জন্য উত্তর সাইপ্রাসের ভোটারদের মনোযোগ আকর্ষণে সক্ষম হয়েছিলেন। ২০১৫ সালের নির্বাচনে ৪৭ জন নারী নির্বাচনে অংশ নিলেও মাত্র ৪ জন নির্বাচিত হয়েছিলেন। ২০১৩ সালে নির্বাচিত প্রধানমন্ত্রি সিবেল সিবার ২০১৫ সালে রাষ্ট্রপতি পদের জন্য নির্বাচনে অংশ নেন।
২০১৪ সালে ২০৪ জন নারী নির্যাতনের অভিযোগ এনে পুলিশের কাছে মামলা করে। শ্রম ও সামাজিন নিরাপত্তা মন্ত্রণআলয়ের মন্ত্রী আজিজ গুরপিনার এই সংখ্যাকে "ভয়াবহ" বলে মন্তব্য করেন। একটি বেসরকারী নারীবাদী সংগঠনের সমীক্ষা অনুসারে অন্ত্ত তেত্রিশ শতাংশ বিবাহিত নারী নির্যাতনের শিকার হন। ১৪ শতাংশ নারী ম্যারিটআল রেইপের শিকার হয়েছেন বলেও এই সমীক্ষায় প্রকাশ পায়।
মসিউর রহমান (রাজনীতিবিদ)
মসিউর রহমান একজন বাংলাদেশি রাজনীতিবিদ এবং মুক্তিযোদ্ধা। তিনি ঝিনাইদহ-২ আসন থেকে গণপ্রজাতন্ত্রী বাংলাদেশ সরকারের জাতীয় সংসদের নির্বাচিত মাননীয় সংসদ সদস্য ছিলেন। বর্তমানে তিনি বাংলাদেশ জাতীয়তাবাদী দলে (বিএনপি) এর জাতীয় নির্বাহী কমিটির সাংগঠনিক সম্পাদক এবং ঝিনাইদহ জেলা বিএনপির সভাপতি ও বিএনপি চেয়ারপার্সনের উপদেষ্টা।
মসিউর রহমান ২৫শে জুন ১৯৫৩ সালে ঝিনাইদহ জেলার হরিণাকুন্ডু উপজেলার ০৮ নং চাঁদপুর ইউনিয়নের কন্যাদহ গ্রামে জন্মগ্রহণ করেন। তার পিতার নাম মনিরউদ্দিন বিশ্বাস এবং মাতার নাম সুলতানা নেসা। তিনি নিজ জেলায় শিক্ষাজীবন শুরু করে সরকারি কেশব চন্দ্র কলেজ থেকে উচ্চতর শিক্ষা শেষ করেন।
মসিউর রহমান ছাত্রাবস্থায় বাংলাদেশ ছাত্র ইউনিয়নের রাজনীতির সাথে জড়িত ছিলেন। পরবর্তী জিয়াউর রহমানের প্রতিষ্ঠা করা বিএনপিতে যোগদান করেন। ১৯৭৭ সালে চাঁদপুর ইউনিয়ন পরিষদের চেয়ারম্যান নির্বাচিত হন। ১৯৮৭ সাল পর্যন্ত পরপর দুইবার চেয়ারম্যানের দায়িত্ব পালন করেন। একই ইউনিয়ন থেকে ১৯৮৭ সালে তৃতীয়বারের মত নির্বাচিত হন। ১৯৮৭ সালে নব্বইয়ের স্বৈরাচার বিরোধী আন্দোলনে জড়িত থাকার ফলে ৭ মাস কারাভোগ করেন।
১৯৭৯ সালে বিএনপির মনোনয়নে জাতীয় সংসদের ৮২তম আসন, ঝিনাইদহ-২ থেকে সংসদ নির্বাচন করে পরাজিত হন। তবে ১৯৯১, ফেব্রুয়ারি ১৯৯৬, জুন ১৯৯৬ এবং ২০০১ সালে একই আসন থেকে বিএনপির প্রার্থী হিসেবে তিনি সংসদ সদস্য নির্বাচিত হন। সংসদ সদস্য থাকাবস্থায় তিনি বিরোধী দলীয় হুইপ সহ সংসদীয় শিক্ষা মন্ত্রণালয় কমিটি, কৃষি মন্ত্রণালয় সম্পর্কিত সংসদীয় স্থায়ী কমিটির সদস্য এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির চেয়ারম্যান সহ জাতীয় সংসদের বিভিন্ন স্থায়ী কমিটির সদস্য হিসাবে দায়িত্ব পালন করেন।
মসিউর রহমান বাংলাদেশের মুক্তিযুদ্ধের প্রাক্কালে ১৯৭০ সালে জেনারেল ইয়াহিয়া খানের সামরিক শাসনের বিরুদ্ধে আন্দোলনরত অবস্থায় গ্রেফতার হয়ে কয়েক মাস কারাবরণ করেন। ১৯৭১ সালে ৮ নং সেক্টরে হরিণাকুন্ডু থানা কমান্ডার হিসেবে তিনি মুক্তিযুদ্ধে অংশগ্রহন করেন। তিনি ঝিনাইদহ, হরিণাকুন্ডু, শৈলকুপা, কুষ্টিয়া ও আলমডাঙ্গা থানার বিভিন্ন স্থানে সংগঠিত গেরিলা যুদ্ধে অংশ নেন।
বাংলাদেশ স্বাধীন হওয়ার পর জেলা মুক্তিযোদ্ধাদের অস্ত্র জমা নেওয়ার জন্যে ঝিনাইদহ আনসার ক্যাম্পে মুক্তিযোদ্ধাদের ঐক্যবদ্ধ করতে ভূমিকা পালন করেন ও সরকারী ভাবে মিলিশিয়া বাহিনী গঠন করেন। তিনি উক্ত ক্যাম্পের কমান্ডার নিযুক্ত হন। স্বাধীনতা পরবর্তী ঝিনাইদহে মুক্তিযোদ্ধাদের ঐক্যবদ্ধ করে তিনি জেলা মুক্তিযোদ্ধা সংসদ গঠন করেন এবং উক্ত সংসদের দায়িত্ব পালন করেন।
২০০৮ সালের ১৪ই ডিসেম্বর দূনীতির অভিযোগে মসিউর রহমানের নামে দূর্নীতি দমন কমিশন মামলা দায়ের করে। ২০১৭ সালের অক্টোবরে যশোরের বিশেষ জজ আদালত অভিযোগ প্রমাণ হওয়ায় তাকে ১০ বছরের কারাদণ্ড, জরিমানা ও তার সম্পত্তি বাজেয়াপ্ত কার রায় দেয়। পরবর্তীতে তিনি উচ্চ আদালত থেকে জামিনে মুক্তি পান।
মসিউর রহমানের স্ত্রী মাহবুবা রহমান শিখা পেশায় একজন আয়কর আইনজীবী এবং ঝিনাইদহ জেলা বিএনপির সদস্য। এই দম্পতির শামীম রহমান শিমু, ডাঃ ইব্রাহীম রহমান, শোয়াইব রহমান নামে তিন সন্তান রয়েছে।
চাঁদগ্রাম ইউনিয়ন
চাঁদগ্রাম কুষ্টিয়া জেলার ভেড়ামারা উপজেলার একটি ইউনিয়ন।
কার্ট এঙ্গেল
কার্ট স্টিভেন এঙ্গেল (জন্ম ডিসেম্বর ৯, ১৯৬৮) আমেরিকার একজন পেশাদার কুস্তিগীর, অভিনেতা সাবেক অ্যামেচার কুস্তিগীর। বর্তমানে সে ডাব্লিউডাব্লিউইর সাথে চুক্তিবদ্ধ রয়েছে যেখানে সে র ব্র্যান্ডের অনস্ক্রিন জেনারেল ম্যানেজারের দায়িত্ব পালন করছে। তিনি ফ্রিস্টাইল রেসলিং এ ১৯৯৫ ওয়ার্ল্ড রেসলিং চ্যাম্পিয়নশীপ এ গোল্ড মেডেল জয় করেন। এরপর ফ্রিস্টাইল রেসলিং এ ১৯৯৬ গ্রীষ্মকালীন অলিম্পিক এ গোল্ড মেডেল অর্জন করেন। সে ওই চার জনের মধ্যে একজন যারা অ্যামেচার রেসলিং এ গ্র্যান্ডস্ল্যাম জিতেছে (জুনিয়র ন্যাশনালস, এনসিএএ, ওয়ার্ল্ড রেসলিং চ্যাম্পিয়নশীপ এবং অলিম্পিক)। ২০১৬ সালে তাকে আন্তর্জাতিক ক্রীড়ার হল অফ ফেমে অন্তর্ভুক্ত করা হয় তার অ্যামেচার রেসলিং অর্জনের জন্য।
মার ছক্কা
মার ছক্কা মঈন বিশ্বাস কর্তৃক প্রযোজনা ও পরিচালিত বাংলাদেশী চলচ্চিত্র। চলচ্চিত্রটি জয়তি ফিল্মস ইন্টারন্যাশনাল কর্তৃক পরিবেশিত হয়। এটি ১১আগস্ট ২০১৭ এ মুক্তি পায়।
শর্মিলা ব্যানার্জী
শর্মিলা ব্যানার্জী একজন বাংলাদেশী নৃত্যশিল্পী। ১৯৭১ সালে প্রবীণ অমলা শংকরের নৃত্যচর্চায় তিনি তাঁর কর্মজীবন শুরু করেন। বর্তমানে তিনি ছায়ানটের নৃত্য বিভাগের প্রধান।
ব্যানার্জী শান্তিনিকেতনের বিশ্বভারতী বিশ্ববিদ্যালয় থেকে নৃত্যবিষয়ে স্নাতক ডিগ্রী অর্জন করেন। তিনি কথাকলি ও মণিপুরী নৃত্যে বিশেষভাবে পারদর্শী। কলকাতার মণিপুরী নৃত্যালয়ের খ্যাতিমান শিক্ষক গুরু বিপিন সিংহ ও শ্রীমতী কলাবতী দেবীর তত্ত্বাবধানে স্নাতকোত্তর ডিগ্রী অর্জনের পর তিনি ‘নর্তন বিশারদ’ উপাধিতে ভূষিত হন। তিনি ভরতনাট্যম, ওড়িশি এবং বিভিন্ন লোকজ নৃত্যেরও বিশেষজ্ঞ। নৃত্য নন্দন নামে একটি নাচের শিক্ষালয় তিনি পরিচালনা করেন। তিনি বর্তমানে ছায়ানটের নৃত্য বিভাগের প্রধান।
১৯৭০ এর দশকের প্রথম দিকে তিনি বাংলাদেশ টেলিভিশনে আত্মপ্রকাশ করেন। তার নাচের নৃত্যশিল্পী লায়লা হাসান। ছাড়াও তিনি রবীন্দ্রনাথ ঠাকুর দ্বারা প্রভাবিত। তিনি বিখ্যাত নৃত্যশিল্পী সুদেষ্ণা স্বয়ংপ্রভার মা।
সিঙ্গাপুর ব্যবস্থাপনা বিশ্ববিদ্যালয়
সিঙ্গাপুর ব্যবস্থাপনা বিশ্ববিদ্যালয় (সংক্ষেপে: SMU; ) সিঙ্গাপুরের একটি স্বায়ত্তশাসিত সরকারি বিশ্ববিদ্যালয়। বিশ্ববিদ্যালয়টি মার্কিন হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া শিক্ষা নীতির উপর ভিত্তি করে স্থাপিত হয়।
সিঙ্গাপুর ব্যবস্থাপনা বিশ্ববিদ্যালয় ২০০০ সালের ১২ই জানুয়ারি সিঙ্গাপুর শহরের কেন্দ্রস্থলে প্রতিষ্ঠিত হয়। এস.এম.ইউ শহুরের ক্যাম্পাসে প্রায় ১০,০০০ ছাত্রছাত্রীর স্নাতক সম্মান, স্নাতকোত্তর, পিএইচডি শিক্ষা অজন করার সুযোগ রয়েছে। সিঙ্গাপুর ব্যবস্থাপনা বিশ্ববিদ্যালয়ে স্নাতক সম্মান, স্নাতকোত্তর, পিএইচডি প্রোগ্রামে ৬টি অনুষদ রয়েছে ব্যবসা বিশ্লেষণ, আর্থিক সেবা, হিসাব বিজ্ঞান, অর্থনীতি, ইনফরমেশন সিস্টেম ব্যবস্থাপনা, আইন ও সামাজিক বিজ্ঞান।
বিশ্ববিদ্যালয় হয়েছে ৩০টি গবেষণা ইনস্টিটিউট, সেন্টার অফ এক্সেলেন্স, কাস্টমাইজড কর্পোরেট প্রশিক্ষণ কেন্দ্র এবং এক্সিকিউটিভ ডেভেলপমেন্ট প্রোগ্রাম। সিঙ্গাপুর ব্যবস্থাপনা বিশ্ববিদ্যালয় আন্তর্জাতিক এএসিএসবি এবং ইকিউইউআইএস দ্বারা স্বীকৃত।
সিঙ্গাপুর ব্যবস্থাপনা বিশ্ববিদ্যালয় মার্কিন বিশ্ববিদ্যালয়গুলোর ক্রেডিট সিস্টেমে কোর্স অনুসরণ করে শিক্ষা প্রদান করে থাকে। প্রতিটি কোর্স বিশ্ববিদ্যালয় কর্তৃক নির্ধারিত হয়, প্রতিটি কোর্সের অধিনে সাধারণত ৫০ জন ছাত্র ছাত্রী নিয়ে ছোট ছোট গ্রুপে পরিচালিত হয়।
স্নাতক সম্মান প্রোগ্রামে ভর্তি একটি প্রতিযোগিতামূলক এবং নির্বাচনী পদ্ধতিতে করে হয়। লিখিত পরীক্ষা এবং সাক্ষাৎকার ভাইবার আবেদনকারীদের মূল্যায়ন করা হয়। এছাড়াও এসএমইউ -এর অধ্যাপকগণ আবেদনকারীদের একাডেমিক প্রমাণপত্রাদি এবং সহ-পাঠক্রম কার্যকলাপ রেকর্ড যাচাই বাছাই করে ছাত্র ছাত্রী ভর্তি করা হয়। ভর্তির আবেদন শুরু হয় অক্টোবর মাসে এবং ভর্তি প্রক্রিয়া চলে এপ্রিল পর্যন্ত। সিঙ্গাপুর ব্যবস্থাপনা বিশ্ববিদ্যালয়ে আন্তর্জাতিক আবেদনকারীদের ভর্তি ফর্মের সাথে ইংরেজী ভাষার পারদর্শিতা আইইএলটিএস প্রমাণপত্র জমা দিতে হয়।
বিশ্ববিদ্যালয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত এবং শিক্ষার্থীদের সকল ধরনের পরীক্ষা গ্রহণের জন্য পৃথক পরীক্ষা কক্ষ রয়েছে।
বিশ্ববিদ্যালয়ের গ্রন্থাগারে রয়েছে সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। লাইব্রেরীটি সকল শিক্ষার্থীর জন্য উন্মুক্ত হলেও শুধুমাত্র কার্ডধারী শিক্ষার্থীরাই বই বাসায় নিয়ে যেতে পারে। গ্রন্থাগারটি শীতাতপ নিয়ন্ত্রিত।
বিশ্ববিদ্যালয়ের সকল ছাত্র ছাত্রীদের জন্য যে সকল সুযোগ সুবিধা রয়েছে তা হলো: সেমিনার কক্ষ, আধুনিক ক্লাস রুম, কম্পিউটার ল্যাব এবং গ্রুপ স্টাডি কক্ষ। বিশ্ববিদ্যালয়ে বিভিন্ন বিষয় গবেষণার সুযোগও রয়েছে। ক্যাম্পাস জায়গার সীমাবদ্ধতার কারণে বিশ্ববিদ্যালয়ে ক্রীড়া সুবিধা সীমিত করা হয়েছে। তবে বিশ্ববিদ্যালয় রয়েছে একটি সুইমিং পুল, জিমনেসিয়াম এবং একটি মাল্টি পারপাস ক্রীড়া হল, একটি শিলা প্রাচীর দ্বারা বিশ্ববিদ্যালয় ক্যম্পাস সাজানো হয়েছে। 
সিঙ্গাপুরের কিছু সরকারী বিশ্ববিদ্যালয়ের ওয়েবসাইট:
সুদেষ্ণা স্বয়ংপ্রভা
সুদেষ্ণা স্বয়ংপ্রভা একজন বাংলাদেশী নৃত্যশিল্পী। তিনি মণিপুরী, ভারতনাট্যম ও কত্থকের মতো ধ্রুপদী নৃত্য এবং নৃত্যগ্রন্থ নৃত্য করেন। স্বয়ংপ্রভা, নাচ শিখেছেন অমলা শংকর ও তার মা শর্মিলা ব্যানার্জীর কাছ থেকে।
স্বয়ংপ্রভার শিক্ষাজীবন জীবন শুরু হয় সানিডেল স্কুল থেকে, তিনি ঢাকা বিশ্ববিদ্যালযয়েও পড়ালেখা করেছেন। নাচের দক্ষতা দিয়ে তিনি বাংলাদেশ ছাড়াও বিদেশের নানা নাচের অনুষ্ঠানে সুনাম অর্জন করেন। তিনি বাংলা চলচ্চিত্র লালনে অভিনয় করেছেন।
স্বয়ংপ্রভা ২০০৩ সালে কালীদাস ফেস্টিভালে অংশ নেন, যেখানে তিনি "চিত্রঙ্গাদাতে" অভিনয় করেছিলেন। তিনি বিটিভিতে প্রচারিত "তরানা" নাচ প্রতিযোগিতায় প্রথম স্থান জিতেছেন। তিনি দুবাই, নরওয়ে এবং শ্রীলংকার মতো দেশগুলিতে আন্তর্জাতিকভাবে নৃত্য পরিবেশন করেছেন। তিনি নৃত্য নন্দন নামে নাচের একাডেমি গঠন করেন যেখানে তিনি নৃত্য শিক্ষা দিয়ে থাকেন।
জয়তুন
জয়তুন (যয়তুন) এক ধরণের ফল। এটি পূর্ব ভূমধ্যসাগরীয় অঞ্চলের উপকূলীয় এলাকা বিশেষ করে লেবানন, সিরিয়া, তুরস্কের সামুদ্রিক অঞ্চল, ইরানের উত্তরাঞ্চল তথা কাস্পিয়ান সাগরের দক্ষিণে ভাল জন্মে। ভূমধ্যসাগরীয় অঞ্চলে এর অর্থনৈতিক গুরুত্ব এর তেলের কারণে বহুগুণে বৃদ্ধি পেয়েছে।
জয়তুন গাছ একধরণের চিরহরিৎ বৃক্ষ। জয়তুন গাছ ৮-১৫ মিটার লম্বা হয়ে থাকে। এর পাতা ৪-১০ সে.মি. লম্বা ও ১-৩ সে.মি. প্রশস্ত হয়ে থাকে। জয়তুন ফল বেশ ছোট আকারের, লম্বায় মাত্র ১-২.৫ সে.মি. লম্বা হয়ে থাকে।
যুদ্ধে শান্তির প্রতীক হল জয়তুনের পাতা এবং মানুষের শরীরের শান্তির দূত হল জয়তুনের তেল যা অলিভ ওয়েল (Olive Oil) আরবিতে জয়তুন (زيت الزيتون )। যেটাকে Liquid Gold বা তরল সোনা নামেও ডাকা হয়। সেই গ্রীক (Greek) সভ্যতার প্রারম্ভিক কাল থেকে এই তেল ব্যবহার হয়ে আসছে, রন্ধন কর্মে ও চিকিৎসা শাস্ত্রে। আকর্ষণীয় এবং মহনীয় সব গুণাবলি এই জয়তুনের তেলের মধ্য রয়েছে। অবশ্য বাংলাদেশে জয়তুন তেলের ব্যবহার তেমন নেই। শুধুমাত্র শীতকালে শরীরে মাখার কাজে জয়তুন তেল ব্যবহৃত হয়, তাও খুবই কম। এছাড়া খাওয়ার কাজে এটির ব্যবহার নেই বললেই চলে। তবে জয়তুন ফল সবাই খায়। বাংলাদেশে জয়তুন ফল খুব সস্তা। জয়তুন ফলের আঁচার বেশ জনপ্রিয় এদেশে। জয়তুন ফলের দামের তুলনায় এর তেলের দাম আকাশচুম্বী।
জয়তুন তেল বা Olive Oil এ অনেক গুরুত্বপূর্ণ উপাদান থাকে, যেগুলো আমাদের শরীরকে সুস্থ এবং সুন্দর রাখে। গবেষকরা দেখিয়েছেন খাবারে জয়তুনের তেল ব্যাবহারের ফলে শরীরের ব্যাড ক্লোষ্টোরেল এবং গুড ক্লোষ্টোরেল নিয়ন্ত্রণ হয় । জয়তুনের তেলের আরেকটা গুণাবলি হল এটা পাকস্থলীর জন্য খুব ভালো। শরীরে এসিড কমায়, যকৃৎ (Liver) পরিষ্কার করে, যেটা প্রতিটি মানুষের ২/৩ দিনে একবার করে দরকার হয়। কোস্ট কাঠিন্য রোগীদের জন্য দিনে ১ চামচ (1 spoon) জয়তুন তেল অনেক অনেক উপকারী।সাধারণত সন্তান হওয়ার পর মহিলাদের পেটে সাদা রঙের স্থায়ী দাগ পড়ে যায় । গর্ভধারণ করার পর থেকেই পেটে জয়তুন তেল (Olive Oil) মাখলে কোন জন্মদাগ পড়ে না। এটা একটা পরীক্ষিত ব্যাপার। জয়তুন তেল গায়ে মাখলে বয়স বাড়ার সাথে ত্বক কুঁচকানো প্রতিরোধ হয় । গবেষকরা ২.৫ কোটি (25 million) লোকজনের উপর গবেষণা করে দেখিয়েছেন, প্রতিদিন ২ চামচ কুমারী জয়তুন তেল (Virgin Olive Oil) ১ সপ্তাহ ধরে খেলে ক্ষতিকর এলডিএল (LDL) কোলেস্টেরল কমায় এবং উপকারী এইচডিএল (HDL) কোলেস্টেরল বাড়ায়। স্প্যানিশ (Spanish) গবেষকরা দেখিয়েছেন, খাবারে জয়তুন তেল ব্যবহার করলে ক্লোন ক্যান্সার (Colon cancer ) প্রতিরোধ হয়। আরও কিছু গবেষক দেখিয়েছ, এটা ব্যাথা নাশক (Pain Killer) হিসাবে কাজ করে। গোসলের পানিতে ১/৪ চামচ ব্যবহার করে গোসল করলে শরীরে শিথিলতা পাওয়া যায়। মেয়েদের রূপ বর্ধনের জন্য এটা অনেকটা কার্যকর। ইসলাম ধর্মেও জয়তুনের তেলে খাওয়া এবং ব্যাবহারের গুরুত্ব দেয়া হয়েছে। আল্লাহর রসূল (স.) বলেছেন, “তোমরা এই তেলটি খাও, তা শরীরে মাখাও।“[হযরত আবু হুরাইরা (রদ্বি.) হতে তিরমিযি ও ইবনে মাজাহ্ বর্ণনা করছেন । ইবনে মাজাহ্-এ হাদিস নং ৩৩২০ । সনদ সহীহ্]। জয়তুন তেল যে কোষ্ঠ কাঠিন্য কমে, তা ইবনুল কাইয়্যূম তার "The Medicine of the Prophet (sm.)" বইয়ে তা স্পষ্ট ভাবে উল্লেখ করেছেন ।বাজারে কয়েক ধরনের জয়তুনের তেল পাওয়া যায়।
যেমন- 
১। Extra virgin - এটা প্রথম ধাপ। সরাসরি জয়তুন ফল থেকে তৈরি। এসিডেটি ১% এর নিচে। রান্নার জন্য বা সালাদে গবেষকরা এটা প্রস্তাব করেন।
২। Virgin - Extra virgin পরের ধাপ এটা। এতে এসিডের পরিমাণ ১ থেকে ২% থাকে। 
৩। Refine Pure - ৩য় ধাপ। এতে এসিডের পরিমাণ ৩% থেকে ৪
রুমানা খান
রুমানা খান একজন বাংলাদেশী চলচ্চিত্র ও টেলিভিশন অভিনেত্রী। তিনি ২০১০ সালে ভালবাসলেই ঘর বাঁধা যায় না ছবিতে তার ভূমিকার জন্য পার্শ্বচরিত্রে শ্রেষ্ঠ অভিনেত্রী বিভাগে বাংলাদেশ জাতীয় চলচ্চিত্র পুরস্কার পান।
খান ২০০২ সালে প্রথম চলচ্চিত্র নির্মাতা আনজাম মাসুদকে বিয়ে করেছিলেন। ২০০৩ সালে তালাকের পর, তিনি ২০০৪ সালে একজন ব্যবসায়ী সজাদকে বিয়ে করেছিলেন। ২০১৫ সালে তিনি তার তৃতীয় স্বামী এলিন রহমানের সাথে বিয়ে করেছিলেন।
ডিক্লোরিনেশন
ডিক্লোরিনেশন বা ক্লোরিন অপসারণ হচ্ছে ক্লোরিন যুক্ত জৈব যৌগ থেকে রাসায়নিক বিজারণের মাধ্যমে অজৈব ক্লোরিন গ্যাস মুক্ত করার প্রক্রিয়াকে বলে।
এটা জানা গেছে যে পলিক্লোরিনেটেড বাইফিনাইল কার্বনেটের গামা ইররেডিয়েশনে এটা বাইফিনাইল এবং অজৈব ক্লোরাইডে রূপান্তরিত হয়।
রবিন হুড (২০১৮-এর চলচ্চিত্র)
রবিন হুড ২০১৮ সালে মুক্তি পাওয়া অটো বাথুর্সট পরিচালিত আমেরিকান একশন এডভেঞ্চার চলচ্চিত্র।এটির চিত্রনাট্য রচনা করেন বেন চান্দলার ও ডেভিড জেমস।এটি রবিন হুড এর গল্পের ওপর ভিত্তি করে তৈরি করা চলচ্চিত্র।
"রবিন হুড" লায়ন্সগেটে ২১ শে নভেম্বর ২০১৮ তারিখে মুক্তি পায়।"রবিন হুড" চলচ্চিত্রটি ২১ শে নভেম্বর ২০১৮ তারিখে মুক্তি পায়।
অ্যাডেন
অ্যাডেন ( , ; "" ) ইয়েমেনের বন্দরনগরী ও অস্থায়ী রাজধানী। শহরটি বাব এল মান্দেব থেকে পূর্ব দিকে লোহিত সাগরের (এডেন উপসাগর) পূর্ব দিকে অবস্থিত। এর জনসংখ্যা প্রায় ৮০০,০০০ জন। অ্যাডেনের প্রাকৃতিক আশ্রয়স্থল একটি নিষ্ক্রিয় আগ্নেয়গিরির ক্র্যাটারে অবস্থিত, যা এখন একটি নিম্ন উপদ্বীপ দ্বারা মূলভূমি সংযুক্ত একটি উপদ্বীপ গঠন করেছে। এই আশ্রয়স্থল, ফ্রন্ট উপসাগর, প্রথমত খ্রিস্টপূর্ব পঞ্চম থেকে সপ্তম শতাব্দীততে প্রাচীন আতসান রাজ্যের দ্বারা ব্যবহৃত হয়। আধুনিক বন্দরটি উপদ্বীপের অন্য দিকে অবস্থিত। এডেনবাসীর নাম এডেন উপসাগর দেয়।
অ্যাডেন আধুনিক বন্দরটি গঠিত একটি বিশাল, প্রাকৃতিক আশ্রয়ের পূর্ব দিকে। এই শহরটি বরং বড়, এখনো এটিতে কোন প্রাকৃতিক সম্পদ নেই। তবে, অ্যাডেনের অ্যাডেন ট্যাংক নামে জলাধার রয়েছে।
ঐতিহাসিকভাবে, অ্যাডেন আফ্রিকান উপকূল থেকে এবং ইউরোপ, মার্কিন যুক্তরাষ্ট্র এবং ভারত থেকে পণ্য আমদানি করতো। ১৯২০ সালে ব্রিটিশরা একে আরব ব্যবসায়ের প্রধান আমদানিকারক, স্বল্প পরিমাণে স্থানীয় উৎপাদনের স্বীকৃতি দেয় এবং অভ্যন্তরের এবং বেশিরভাগ ছোট আরব বন্দরের পর্যাপ্ত চাহিদা সরবরাহ করে। ডকগুলোতে, শহরটি কয়লা প্রেরণের জন্য জাহাজ সরবরাহ করে। ১৯২০ সালের মধ্যে নগরের উৎপাদিত একমাত্র আইটেম ছিল লবণ। এছাড়াও, বাব-এল-ম্যান্ডেবে প্রবেশ করার সময় বন্দরটিকে জাহাজ চলাচল বন্ধ রাখতে হয়েছিল; যেভাবে মক্কার মতো শহরগুলো জাহাজে মালামাল পেয়েছিল। ইয়েমেন এয়ারলাইনস, দক্ষিণ ইয়েমেনের জাতীয় বিমান সংস্থার এডেনে প্রধান কার্যালয় ছিল। ১৫ মে ১৯৯৬ সালে ইয়েমেন এয়ারলাইনস ইয়েমেনিয়ায় মিলিত হয়।
অ্যাডেন আন্তর্জাতিক বিমানবন্দরটি পূর্ব অ্যাডেন বিমানবন্দরের যুদ্ধের আগে, ১০ কিলোমিটার (৬.২ মাইল) দূরে অবস্থিত আরএএফ খোমকার্সার স্টেশন এবং ২০১৫ সালে ইয়েমেনের সামরিক হস্তক্ষেপ ইয়েমেনের অন্যান্য বিমানবন্দরগুলোর পাশাপাশি এই বিমানবন্দরটি বন্ধ করে দেয়। ২২ জুলাই, হুথি বাহিনী কর্তৃক শহর চালিত হওয়ার পর আবার এডেন আন্তর্জাতিক বিমানবন্দরকে কার্যকর করার জন্য ঘোষণা করা হয় এবং সৌদি সাহায্যের চালান পাঠানোর মাধ্যমে চার মাসের মধ্যে এডেনে যাওয়ার প্রথম বিমান হয়ে উঠে। একই দিনে, এডেনের পোর্টে জ্বালানী বহনকারী বিশ্ব খাদ্য কর্মসূচির চার্টার্ড একটি বিমান অবতরণ করে।
কপেন-গেগার জলবায়ু শ্রেণীবিভাগ পদ্ধতিতে অ্যাডেন একটি গরম মরুভূমি জলবায়ুর (বিডাব্লিউএইচ) অঞ্চল। যদিও এডেনে সারা বছরই শুষ্ক আবহাওয়া বিরাজ করে, সারা বছর জুড়ে আর্দ্র থাকে।
মার্ক রাফালো
মার্ক রাফালো (; জন্ম: ২২ নভেম্বর ১৯৬৭) হলেন একজন মার্কিন অভিনেতা, চলচ্চিত্র নির্মাতা ও সমাজকর্মী। তিনি সিবিএসের "সামার প্লেহাউজ" (১৯৮৯)-এর একটি পর্বে কাজের মধ্য দিয়ে তার অভিনয় জীবন শুরু করেন। এরপর তিনি কয়েকটি চলচ্চিত্রে ছোট ভূমিকায় এবং "দিস ইজ আওয়ার ইয়থ" (১৯৯৬)-এ অভিনয় করেন। পরবর্তীকালে তিনি "থার্টিন গোয়িং অন থার্টি" (২০০৪), "ইটার্নাল সানশাইন অব দ্য স্পটলেস মাইন্ড" (২০০৪), "জোডিয়াক" (২০০৭) এবং "হোয়াট ডাজন্ট কিল ইউ" (২০০৮) ছবিতে কাজ করেন। ২০১০ সালে তিনি মনস্তাত্ত্বিক থ্রিলার "শাটার আইল্যান্ড" ও হাস্যরসাত্মক নাট্যধর্মী "দ্য কিডস আর অল রাইট" ছবিতে অভিনয় করে প্রশংসিত হন। দ্বিতীয় কাজটির জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। রহস্যধর্মী "নাউ ইউ সি মি" ও এর অনুবর্তী পর্ব "নাউ ইউ সি মি টু" ছবিতে তিনি এফবিআই বিশেষ প্রতিনিধি ডিলান রোডস চরিত্রে অভিনয় করেন।
রাফালো মার্ভেল কমিকসের চরিত্র হাল্ক চরিত্রে মার্ভেল সিনেম্যাটিক ইউনিভার্সের "দি অ্যাভেঞ্জার্স" (২০১২), "আয়রন ম্যান ৩" (২০১৩), "" (২০১৫), "" (২০১৭) এবং "" (২০১৮) ও এর "" (২০১৯) অভিনয় করেন। এই সবকয়টি চলচ্চিত্র সর্বকালের সর্বোচ্চ আয়কারী চলচ্চিত্রের তালিকায় রয়েছে।
তিনি ২০১৪ সালের টেলিভিশন নাট্য চলচ্চিত্র "দ্য নরমাল হার্ট"-এ অভিনয় করেন এবং এর সহ-প্রযোজক হিসেবে লগ্নি করেন। এই চলচ্চিত্র প্রযোজনার জন্য তিনি সেরা টিভি চলচ্চিত্র বিভাগে প্রাইমটাইম এমি পুরস্কার অর্জন করেন এবং অভিনয়ের জন্য সেরা টিভি চলচ্চিত্র অভিনেতা বিভাগে স্ক্রিন অ্যাক্টরস গিল্ড পুরস্কার অর্জন করেন। একই বছর তিনি "ফক্সক্যাচার" চলচ্চিত্রে ডেভ শুল্টজ চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারে মনোনীত হন। ২০১৫ সালে তিনি "ইনফিনিটলি পোলার বিয়ার" ছবিতে অভিনয়ের জন্য সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারে মনোনীত হন এবং নাট্যধর্মী "স্পটলাইট" চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও একাডেমি পুরস্কারের মনোনয়ন লাভ করেন।
রাফালো ১৯৬৭ সালের ২২শে নভেম্বর উইসকনসিন অঙ্গরাজ্যের কেনোশা শহরে জন্মগ্রহণ করেন। তার মাতা মারি রোজ (জন্মনাম: হেবার) ছিলেন একজন চুল বিন্যাসকারী এবং পিতা ফ্রাঙ্ক লরেন্স রাফালো জুনিয়র রংমিস্ত্রী হিসেবে কাজ করতেন। তার দুই বোন ও এক ভাই রয়েছে। তারা হলেন তানিয়া, নিকোল ও স্কট (মৃ. ২০০৮)। তার পিতা ইতালীয় বংশোদ্ভূত এবং তিনি গিরিফালকো হতে যুক্তরাষ্ট্রে আসেন। তার মাতা অর্ধেক ফরাসি কানাডীয় ও অর্ধেক ইতালীয় বংশোদ্ভূত।
উর্ধ্বপাতন
যে সব কঠিন পদার্থের গলনাংকের নিম্ন তাপমাত্রায় এদের বাষ্পচাপ বায়ুচাপ অপেক্ষা বেশি হয়,সেসব কঠিন পদার্থ তাপের প্রভাবে কঠিন অবস্থা থেকে সরাসরি বাষ্পে পরিণত হয় এবং বিপরীত ক্রমে ঐ বাষ্পকে শীতল করলে সরাসরি পূর্বের কঠিন অবস্থায় পরিণত হয়। এই পদ্ধতির নাম উর্ধ্বপাতন। এসব পদার্থকে উদ্বায়ী পদার্থ বলে । এই পদ্ধতির মাধ্যমে পৃথকীকৃত বস্তুকে বলে উৎক্ষেপ। বেনজিন,কপূর, ন্যাফথালিন,বেনজয়িক এসিড প্রভৃতি উদ্বায়ী পদার্থের উদাহরণ ।
ইয়েমেনে ইসলাম
ইয়েমেনে ইসলাম প্রায় ৬৩০ সালে, মুহাম্মাদ জীবিত থাকা আবস্থায় আলী ইবনে আবু তালিব কর্তৃক গোড়াপত্তন করেছিল। সেই সময়কালে জনাদে (তাইজের নিকট) মসজিদ এবং সানার মহান মসজিদ নির্মাণ করা হয়েছিল। ইয়েমেন মূলত দুটি প্রধান ইসলামি ধর্মীয় গোষ্ঠীতে বিভক্ত: ৮০% সুন্নি এবং ১৫% শিয়া। তাদের সদস্য সংখ্যা নিম্নরূপ: ৮০% প্রধানত শাফিঈ এবং অন্য সুন্নি ইসলাম ধারার অনুসারী। শিয়া ইসলামের ১৫% জাইদি মতবাদের, ২% জাফরি ​​ও পশ্চিমা শিয়া ইসলামের ইসমাইলি মতাদর্শের। দক্ষিণ ও দক্ষিণ-পূর্ব দিক প্রধানত সুন্নি অঞ্চল। জায়েদিরা মূলত উত্তর ও উত্তর-পশ্চিম দিকে, যেখানে জাফরি ​​উত্তর-দক্ষিণের প্রধান কেন্দ্রগুলোতে যেমন শানা এবং মরিবে বাস করে। বড় শহরগুলোতে মিশ্র সম্প্রদায় বাস করে।
উত্তর ইয়েমেনের প্রায় সবাই জায়েদিয়া শিয়া। কিন্তু ১৯৯০ সালে উত্তর ও দক্ষিণ ইয়েমেন একীভূত হওয়ার পর দেশটি সুন্নি সংখ্যাগরিষ্ঠে পরিণত হয়েছে। এখন সেখানে জায়েদিয়া প্রায় ৪০ শতাংশ। বাকিরা সুন্নি শাফেয়ি মাজহাবভুক্ত।
উত্তরাঞ্চলীয় ইয়েমেনের জাইদি সম্প্রদায় শতাব্দী ধরে উত্তর ইয়েমেনে রাজনীতি ও সাংস্কৃতিক জীবনকে প্রভাবিত করেছিল; একীভূতকরণের সাথে সাথে দক্ষিণের প্রায় সমগ্র শাফেঈ জনগোষ্ঠীর সংযোজনের সাথে সাথে সংখ্যার ভারসাম্য জাইদিদের থেকে নাটকীয়ভাবে কমে যায়। তবুও, জাইদিরা এখনও সরকারের মধ্যে এবং বিশেষত, সশস্ত্র বাহিনীর অভ্যন্তরে উত্তর ইয়েমেনী ইউনিটগুলোতে পূর্বনির্ধারিতভাবে বিদ্যমান।
পাবলিক বিদ্যালয়গুলো ইসলাম শিক্ষা দেয় তবে অন্যান্য ধর্মগুলো শিক্ষা দেয়া হয় না, যদিও মুসলিম নাগরিকদের এমন বেসরকারি স্কুলে থাকার অনুমতি দেওয়া হয় যেখানে ইসলাম শিক্ষা দেয় হয় না। বিদ্যালয়গুলোতে মতাদর্শগত ও ধর্মীয় চরমপন্থাকে চাঙ্গা করার প্রচেষ্টার আশংকায় বেসরকারি ও জাতীয় বিদ্যালয়গুলোতে সরকারিভাবে অনুমোদিত পাঠ্যক্রমের বাইরে সরকার কোনও কোর্সকে অনুমতি দেয় না। কারণ সরকার উদ্বিগ্ন যে অনিয়ন্ত্রিত ধর্মীয় স্কুল আনুষ্ঠানিক শিক্ষাগত চাহিদাগুলো থেকে বিচ্যুত এবং জঙ্গি মতাদর্শকে উৎসাহিত করে। তাই সরকার ৪,৫০০-এরও বেশি প্রতিষ্ঠান বন্ধ করে দিয়েছে এবং অধ্যয়নরত বিদেশী শিক্ষার্থীদেরকে দেশে পাঠিয়ে দেয়া হয়েছে।
২০১১ সালে আরব বিশ্ব জুড়ে গণ অভ্যুত্থানের ফলে সেখানে তৈরি হয় এক অস্থিতিশীল পরিস্থিতি। এই পরিস্থিতির সুযোগে ইরান এবং সৌদি আরব তাদের প্রভাব বাড়ানোর চেষ্টা করে সিরিয়া বাহরাইন ও ইয়েমেনের মতো দেশগুলোতে। তাতে এই দুই দেশের মধ্যে আরো সন্দেহ-অবিশ্বাস তৈরি হয়
নাজমুল আহসান কলিম উল্লাহ
অধ্যাপক নাজমুল আহসান কলিম উল্লাহ বাংলাদেশের একজন শিক্ষাবিদ এবং তিনি রংপুরের বেগম রোকেয়া বিশ্ববিদ্যালয়ের চতুর্থ উপাচার্য। এর বাইরেও তিনি জাতীয় নির্বাচন পর্যবেক্ষণ পরিষদ এর চেয়ারম্যান হিসেবে দায়ীত্ব পালন করছেন।
আংকাসাওয়ান প্রকল্প
মালয়েশিয়া সরকার কর্তৃক গৃহীত আংকাসাওয়ান প্রকল্প দ্বারা দেশটি প্রথমবারের মতো আন্তর্জাতিক মহাকাশ স্টেশনে মালয়েশিয়ার নাগরিক পাঠানোর প্রস্তুতি নেয়। মালয় শব্দ আংকাসাওয়ান-এর অর্থ নভোচারী। প্রকল্পটির অংশ হিসেবে ২০০৭ সালের ১০ই অক্টোবর, প্রথম মালয়েশীয় নাগরিক শেখ মুসযাফার শুকরের মহাশূন্যে গমন করেন।
মালয়েশিয়ার প্রাক্তন প্রধানমন্ত্রী মাহাথির বিন মোহাম্মদ রাশিয়ার সাথে যৌথভাবে এই প্রকল্পের ঘোষণা দেন। মালয়েশিয়ার বিমান বাহিনীর জন্য সুখোই সু-৩০এমকেএম ফাইটার জেট বিমান ক্রয় করার সময় দুই সরকারের মধ্যকার সমঝোতায় এই প্রকল্পের চুক্তি করা হয়।
চুক্তি অনুযায়ী রাশিয়া ফেডারেশন দুইজন মালয়েশীয় নাগরিকের মহাশূন্য ভ্রমণের ট্রেনিং এবং একজনকে ২০০৭ সালের অক্টোবরে আন্তর্জাতিক মহাকাশ স্টেশনে পাঠানোর সকল খরচ বাবদ বহন করে।
মালয়েশিয়ার সরকার দেশটির তরুণ সমাজকে গণিত ও বিজ্ঞানে আগ্রহী করে তোলার পাশাপাশি দেশের ভাবমূর্তি উচুতে নিয়ে যেতে এই প্রকল্প হাতে নেয়। মালয়েশিয়ার বিজ্ঞান, প্রযুক্তি ও উদ্ভাবন মন্ত্রণালয়ের মন্ত্রী, জামালউদ্দিন জারজিস বলেন, "এই প্রকল্প শুধু একজন মালয়েশীয়কে মহাশূন্যে পাঠানোর প্রকল্প নয়। স্বাধীনতার ৫০ বছর পর আমাদের জাতি হিসেবে সফলতার নতুন ধাপে পা রাখা প্রয়োজন।"
মালয়েশিয়ার প্রথম নভোচারী শেখ মুসযাফার শুকর বলেন, "আমি কোন খ্যাতি বা তারকা হওয়ার আশা করছি না। আমার এই যাত্রা মালয়েশীয়দের বিশেষ করে স্কুলের বাচ্চারা যেন বিজ্ঞান ও মহাকাশ বিষয়ে আগ্রহী হয় সে ব্যাপারে অনুপ্রেরণা যোগাতে।"
শেষ ধাপ পর্যন্ত চারজন প্রতিদ্বন্দী হলেন:
২০০৭ সালের ২৩শে জুলাই শেখ মুসাযাফার নাসার একটি সংবাদ কনফারেন্সে এক্সপেডিশন ১৬-এর অন্যান্য সদস্যদের সাথে যোগ দেন। শেখ মুসযাফারের বদলি হিসেবে ফাইজ খালীদ পাইপলাইনে ছিলেন।
২০০৭ সালের ১০ই অক্টোবর সয়োজ টিএমএ-১১তে শেখ মুসাযাফার প্রথম মালয়েশিয়ার নাগরিক হিসেবে মহাশূন্যের পাড়ি জমান। তিনি দশ দিন আন্তর্জাতিক মহাকাশ স্টেশনে পার করেন। সয়োজ টিএমএ-১০-এ করে তিনি পৃথিবীতে ১০ দিন পরে ফিরে আসেন।
শেখ মুস্পযাফরকে মহাশূন্যে পাঠাতে প্রায় ২৬ মিলিয়ন মার্কিন ডোলার সমমূল্যের অর্থ মালয়েশিয়ার সরকারকে গুণতে হয়েছে। মালয়েশিয়ার মহাশূণ্য প্রকল্প একটি উন্নয়নশীল রাষ্ট্রের নিছক অর্থের অপচয় বলে সমালোচিত হয়েছে। অবশ্য সরকারি কর্মকর্তারা ২০০৩ সালে মস্কো থেকে ১৮টি ফাইটার জেট বিমান ক্রয়ের সময়ে হওয়া সামরিক প্রতিরক্ষা সমঝোতায় প্রায় ৯০০ মিলিয়ন মার্কিন ডলার এই প্রকল্পের অর্থায়নের জন্য পাওয়া গিয়েছিল বলে দাবী করেন।
একাধিক ব্যক্তি, বিশেষ করে মালয়েশিয়াবাসীরা শেখ মুসযাফারকে মহাশূন্যেগামী বিমানে যাত্রাকারী নয় বরং একজন নভোচারী বলে উপাধি পাওয়ার যোগ্য বলে মনে করেন। কেননা, তিনি এই যাত্রার পূর্বে সম্পূর্ণ নভোচারীর মতই ট্রেনিং নিয়েছিলেন।
কাতারের দোহার সবচেয়ে উচুঁ দালানের তালিকা
এটি হলো কাতারের দোহার সবচেয়ে উচুঁ দালানগুলোর তালিকা। দোহার অধিকাংশ অট্টালিকাগুলো পশ্চিম উপকুলে অবস্থিত। দোহার সবচেয়ে উচুঁ দালানের নাম অ্যাস্পায়ার টাওয়ার। দোহা একটি ক্রমবর্ধমান শহর যা, বিগত কয়েক বছরে অনেকগুলো উচুঁ অট্টালিকার নির্মাণকাজ সম্পন্ন করছে।
এটি হলো দোহায় নির্মাণকাজ শেষ হওয়া দালানগুলোর তালিকা
কোরিয়া প্রণালী
কোরিয়া প্রণালী হল দক্ষিণ কোরিয়া ও জাপানের মধ্যে অবস্থিত সংকীর্ন সমুদ্রভাগ। এটি পূর্ব চীন সাগর, পীতসাগর (পশ্চিম সমুদ্র) এবং উত্তর পশ্চিম প্রশান্ত মহাসাগরের অংশ জাপান সাগরকে (পূর্ব সমুদ্র) সংযুক্ত করেছে। তসুশিমা দ্বীপটি প্রণালীটিকে পশ্চিম চ্যানেল এবং তসুশিমা প্রণালী বা পূর্ব চ্যানেলে বিভক্ত করেছে।
উত্তরে এটি কোরিয় উপদ্বীপের দক্ষিণ উপকূল এবং দক্ষিণে এটি জাপানের দক্ষিণ-পশ্চিমাঞ্চলের কিউশু এবং হংসুর দ্বীপগুলো দ্বারা আবদ্ধ। এটি প্রায় ২০০ কিলোমিটার (১২০ মাইল) প্রশস্ত এবং প্রায় ৯০ থেকে ১০০ মিটার (৩০০ ফুট) গভীর।
তাসুশিমা দ্বীপটি কোরিয়া প্রণালীকে পশ্চিমা চ্যানেল এবং সুশিমা প্রণালীতে ভাগ করে। পশ্চিমা চ্যানেলের গভীর (২২৭ মিটার পর্যন্ত) বেশি এবং তাসুশিমা প্রণালী তুলনায় কম গভীর।
কুরোশিও স্রোতের একটি শাখা প্রণালীর মধ্য দিয়ে অতিক্রম করে। এই শাখা স্রোতকে কখনও কখনও "তাসুশিমা স্রোত" বলা হয়। জাপান দ্বীপপুঞ্জের উপকূল বরাবর স্রোতটি পূর্ব সাগরের মধ্য দিয়ে প্রবাহিত হয়ে সেখালিন দ্বীপের তীরে বিভক্ত হয়। অবশেষে স্রোতটি হক্কাইডো দ্বীপের উত্তরের প্রণালীর মাধ্যমে উত্তরাঞ্চলীয় প্রশান্ত মহাসাগরে এবং ভ্লাদিভোস্টকের কাছে সাখালিন দ্বীপের উত্তরের প্রণালী মাধ্যমে ওখোৎস্ক সমুদ্রের মধ্য দিয়ে প্রবাহিত হয়। কোরিয়া ও চীনের দক্ষিণ-পূর্ব উপকূলগুলোর নিম্ন-লবণাক্ত জলের কারণে জলের ভর বৈশিষ্ট্য ব্যাপকভাবে পরিবর্তিত হয়।
বেশিরভাগ আন্তর্জাতিক জাহাজগুলো দক্ষিণ কোরিয়ার দক্ষিণ ভাগে অবস্থিত বন্দরগুলোতে কোরিয়া প্রণালীর মধ্য দিয়ে চলাচল করে। দক্ষিণ কোরিয়া ও জাপান উভয় উপকূল থেকে ৩ নটিক্যাল মাইল (৫.৬ কিলোমিটার) পর্যন্ত প্রশস্ত অঞ্চলে তাদের আঞ্চলিক দাবিগুলো সীমিত করেছে, যাতে এটির মাধ্যমে বিনামূল্যে জাহাজ চলাচলের অনুমতি দেয় যায়।
যাত্রী ফেরি প্রণালী জুড়ে অসংখ্য রুট চলাচল করে। বাণিজ্যিক ফেরি দক্ষিণ কোরিয়ার বুসান ও জাপিও বন্দরে থেকে ফুকুওকা, তসুশিমা, শিমনোস্কি এবং হিরোশিমাসহ বিভিন্ন জাপানি বন্দরে চলাচল করে। ফেরিগুলো ফুকুওকা দিয়ে তসুশিমা দ্বীপ এবং কোরিয়ার মূল ভূখণ্ডের সাথে দক্ষিণ কোরিয়ার জেজু দ্বীপকেও সংযুক্ত করে। চীনের বন্দরসহ বুসান এবং জাপানি শহরগুলোকে সংযোগকারী ফেরিগুলোও এই প্রণালী অতিক্রম করে।
জাপানের আঞ্চলীক জলভাগ উপকূল থেকে ৩ নটিক্যাল মাইল (৫.৬ কিলোমিটার) পর্যন্ত প্রশস্ততায় বিস্তৃত, যা পারমাণবিক সশস্ত্র মার্কিন যুক্তরাষ্ট্র নৌবাহিনী এবং ডুবোজাহাজেকে জাপানের নিষেধাজ্ঞা লঙ্ঘন না করেই এই প্রণালী অতিক্রমের অনুমতি দেয়।
চলচ্চিত্র সমালোচনা
চলচ্চিত্র সমালোচনা (Film criticism) হচ্ছে চলচ্চিত্র এবং চলচ্চিত্র মাধ্যমের বিশ্লেষণ এবং মূল্যায়ন। এই ধারণাটি প্রায়ই চলচ্চিত্র পর্যালোচনা (film review) এর সাথে বিনিময়যোগ্য হিসেবে ব্যবহৃত হয়। একটি চলচ্চিত্র পর্যালোচনা ক্রেতাদের জন্য একটি সুপারিশ হিসেবে কাজ করে। যাই হোক, সকল চলচ্চিত্র সমালোচনাই পর্যালোচনার আকার নেয় না।
সাধারণভাবে, চলচ্চিত্র সমালোচনাকে দুটো শ্রেণীবিভাগে ভাগ করা যায়: সাংবাদিক সমালোচনা (journalistic criticism) যা সংবাদপত্র, পত্রিকা এবং অন্যান্য জনপ্রিয় গণমাধ্যমে নিয়মিত ছাপা হয়; এবং চলচ্চিত্র পণ্ডিতদের দ্বারা কেতাবি সমালোচনা, যেখানে এই চলচ্চিত্র পণ্ডিতগণ চলচ্চিত্র তত্ত্বগুলো সম্পর্কে জানেন এবং তাদের লেখাগুলো একাডেমিক জার্নালে প্রকাশিত হয়। কেতাবি চলচ্চিত্র সমালোচনা খুব কমই পর্যালোচনার আকার লাভ করে, বরং এটি চলচ্চিত্রের বিশ্লেষণ, এর জঁরার ইতিহাসে চলচ্চিত্রটির অবস্থা, বা কেবলই চলচ্চিত্রের ইতিহাস নিয়ে আলোচনা করে।
ঊনবিংশ শতকের শেষের দিকে চলচ্চিত্রের আবির্ভাব হয়। ১৯০০ এর দশকের প্রথম দিকে চলচ্চিত্রের প্রথমদিকের শৈল্পিক সমালোচনার আবির্ভাব হয়। চলচ্চিত্র সমালোচনার প্রথম লেখা প্রকাশিত হয় "দ্য অপটিক্যাল ল্যান্টার্ন এণ্ড সিনেমাটোগ্রাফ" নামক সাময়িকীতে, পরবর্তীতে ১৯০৮ সালে "বায়োস্কোপ" পত্রিকা চলচ্চিত্র সমালোচনা প্রকাশ করে।
প্রাচীনকাল থেকে শিল্প হিসেবে সংগীত, সাহিত্য, চিত্রকর্মের অস্তিত্ব থাকলেও চলচ্চিত্র তুলনামূলকভাবে নতুন ধরণের শিল্প। এজন্য চলচ্চিত্র নিয়ে প্রথমদিককার রচনাগুলোতে এটা নিয়েই যুক্তি দেখানো হত যে চলচ্চিত্রকেও শিল্প হিসেবে সম্মান করা যেতে পারে। ১৯১১ সালে রিকশিওত্তো ক্যানুডো একটি ইসতেহার লেখেন যেখানে চলচ্চিত্রকে ষষ্ঠ শিল্প (পরবর্তীতে "সপ্তম শিল্প") হিসেবে দাবি করা হয়। এরপরও কয়েক দশক ধরে দীর্ঘদিন ধরে প্রতিষ্ঠিত শিল্পের চেয়ে চলচ্চিত্রকে কম সম্মানের শিল্প হিসেবে মূল্যায়ন করা হত।
১৯২০ এর দশকে সমালোচকগণ চলচ্চিত্রকে কেবলমাত্র বিনোদনের ভিত্তিতে মূল্যায়ন না করে, সেই সাথে এর গুণ ও মূল্যের জন্যেও বিশ্লেষণ করতেন। চলচ্চিত্রের বর্ধিষ্ণু জনপ্রিয়তার জন্য প্রধান প্রধান সংবাদপত্র চলচ্চিত্র সমালোচকদের ভাড়া করতে শুরু করে। ১৯৩০ এর দশকে চলচ্চিত্র শিল্পে চলচ্চিত্র শিল্পীদের নিয়ে তারকাখ্যাতি এবং সেলিব্রিটি এর ধারণা তৈরি হয়, যার ফলে চলচ্চিত্র সমালোচকদের প্রতি মানুষের আকর্ষণ বা একধরনের ঘোর তৈরী হয়। গুরুত্বপূর্ণ অনুষ্ঠানগুলোতে চলচ্চিত্র শিল্পীদের সাথে চলচ্চিত্র সমালোচকদেরকেও লাল গালিচায় দেখা যেত।
১৯৪০ এর দশকে চলচ্চিত্র সমালোচনার এক নতুন ধরনের আবির্ভাব হয়। এরকম রচনা আসতে শুরু করে যেখানে একটি বৈশিষ্ট্যসূচক আকর্ষণের সাথে চলচ্চিত্রের বিশ্লেষণ করা হত যাতে সমালোচকদের কথাগুলো পাঠকদেরকে প্ররোচিত করে। চলচ্চিত্র সমালোচকদের এই রীতিই চলচ্চিত্র সমালোচনাকে মূলধারায় নিয়ে আসে, জনপ্রিয় পত্রিকায় সমালোচকগণ মনোযোগ কাড়তে থাকেন। এরফলে চলচ্চিত্র পর্যালোচনা এবং সমালোচকদের কথা বেশিরাগ মুদ্রন মাধ্যমে চলে আসে। পরের দশকগুলোতে চলচ্চিত্র সমালোচকদের জনপ্রিয়তা অনেক বেড়ে যায়, এবং এই শিল্পে জেমস এজি, এন্ড্রু স্যারিস, পলিন কায়েল এর মত নামগুলো খুব বিখ্যাত ও পরিচিত হয়। বর্তমান সময়ের বিখ্যাত চলচ্চিত্র সমালোচকদের মধ্যে রয়েছেন রজার এবার্ট এবং পিটার ট্রেভারস।
পিটার পারফিট
পিটার হাওয়ার্ড পারফিট (; জন্ম: ৮ ডিসেম্বর, ১৯৩৬) নরফোকের বিলিংফোর্ড এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৭২ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে অফব্রেক বোলিংয়ে পারদর্শিতা দেখিয়েছেন পিটার পারফিট।
ফাকেনহাম গ্রামার স্কুলে অধ্যয়ন করেছেন পিটার পারফিট। এরপর নরফোকের সপ্তম রাজা এডওয়ার্ড গ্রামার স্কুলে পড়াশোনা সম্পন্ন করেন তিনি।
সর্বক্রীড়ায় পারদর্শী ছিলেন পিটার পারফিট। ফুটবলে নরউইচ সিটির পক্ষে সংরক্ষিত খেলোয়াড় হিসেবে খেলতেন এবং মাইনর কাউন্টিজে ক্রিকেট খেলতেন। এরপর মিডলসেক্স দলে খেলার জন্যে চুক্তিবদ্ধ হন তিনি।
১৯৫৬ থেকে ১৯৭২ সময়কালে মিডলসেক্সের পক্ষে পিটার পারফিট অংশগ্রহণ করেন। তন্মধ্যে, ১৯৬৮ থেকে ১৯৭০ সাল পর্যন্ত দলের অধিনায়কের দায়িত্বে ছিলেন। ফ্রেড টিটমাস মিডলসেক্সের নেতৃত্ব করা থেকে বিরত থাকলে পিটার পারফিটের উপর এ দায়িত্বভার অর্পণ করা হয়। তবে দুই মৌসুম পর মাইক ব্রিয়ারলিকে তাঁর স্থলাভিষিক্ত করা হয়েছিল। সমগ্র প্রথম-শ্রেণীর খেলোয়াড়ী জীবনে প্রায় ২৭,০০০ রান সংগ্রহ করতে পেরেছিলেন তিনি।
সমগ্র খেলোয়াড়ী জীবনে সাঁইত্রিশ টেস্টে অংশগ্রহণের সুযোগ পেয়েছেন তিনি। ১৯৬২ সালে পাকিস্তানের বিপক্ষে একাধারে পাঁচ টেস্টে চারটি সেঞ্চুরি করার ন্যায় কৃতিত্ব প্রদর্শন করেন। ১৯৬২-৬৩ মৌসুমে অস্ট্রেলিয়া গমন করেন। অ্যাশেজ সিরিজে সাময়িকভাবে ব্যাটিংয়ে অবস্থান পরিবর্তন করে উদ্বোধনী ব্যাটসম্যান হিসেবে খেলেন। কিন্তু সফলতার মুখ দেখেননি তিনি।
১৯৬৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন পিটার পারফিট।
ক্রিকেট সংবাদদাতা কলিন বেটম্যানের অভিমত, হালকা-পাতলা গড়নের পিটার পারফিট তাঁর শক্তিশালী বামহাত দিয়ে খেলতে অভ্যস্ত ছিলেন। দ্রুতলয়ে ক্ষিপ্রতার সাথে রান তুলতে স্বাচ্ছন্দ্যবোধ করতেন। ভয়ার্ত চিত্তে থাকা সত্ত্বেও টেস্ট ক্রিকেট অঙ্গনে নাটকীয়ভাবে পরিবর্তন আনতে পারতেন।
বামহাতি ব্যাটসম্যান, ডানহাতি অফব্রেক বোলার ও চমৎকার ফিল্ডার হিসেবে মাঠে রাজত্ব কায়েম করেছেন পিটার পারফিট। তিনি তাঁর সময়কালে অন্যতম সেরা ও দর্শনীয় স্ট্রোকমেকার ছিলেন।
৩৫ বছর বয়সে ক্রিকেট খেলা থেকে পিটার পারফিট অবসরগ্রহণ করেন। তবে, বেশ দেরীতে এ খেলায় অংশগ্রহণের জন্য স্বীয় ভাগ্যকে দোষারোপ করেন। খেলা থেকে অবসর গ্রহণের পর ল্যাঙ্কাশায়ার/ইয়র্কশায়ার সীমান্তে মদ্যপানশালা পরিচালনা করেন। এরপর টেস্ট খেলায় আতিথেয়তায় নিজেকে সম্পৃক্ত রাখেন। ঐ ব্যবসা প্রতিষ্ঠান বিক্রয় করে নৈশভোজন পরবর্তী বক্তার ভূমিকায় অবতীর্ণ হয়েছেন পিটার পারফিট।
রেজিনাল্ড উড
রেজিনাল্ড উড (; জন্ম: ৭ মার্চ, ১৮৬০ - মৃত্যু: ৬ জানুয়ারি, ১৯১৫) চেশায়ারের উডচার্চে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৮৮৭ সালে ইংল্যান্ডের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার এবং অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিং দক্ষ ছিলেন রেজিনাল্ড উড।
বার্কেনহেডের ব্যবসায়ী জন উড ও মন্ট্রিল বংশোদ্ভূত এলিজাবেথ দম্পতির সন্তান ছিলেন তিনি। চার্টারহাউজে পড়াশোনা সম্পন্ন করেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের পক্ষে শৌখিন খেলোয়াড় হিসেবে ছয়টি খেলায় অংশ নিয়েছেন রেজিনাল্ড উড। এরপর অস্ট্রেলিয়ায় অভিবাসিত হন। ১৮৮৫ সালে ভিক্টোরিয়ার পক্ষে পেশাদার ক্রিকেটার হিসেবে দুই খেলায় অংশ নেন।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছেন তিনি। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তাঁর তুলনায় কেবলমাত্র যোসেফ ম্যাকমাস্টার এগিয়ে রয়েছেন। ২৫ ফেব্রুয়ারি, ১৮৮৭ তারিখে টেস্ট অভিষেক ঘটে রেজিনাল্ড উডের।
১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যায়। অস্ট্রেলীয় অধিনায়ক পার্সি ম্যাকডোনেলকে উদ্দেশ্য করে বিলি বার্নসের ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তাঁকে বিরত রাখা হয়। ঐ বলটি রেজিনাল্ড উড খুঁজে পান ও তাঁর পরিবর্তে শয়ের একাদশে উডকে তিন খেলায় অংশগ্রহণ করানো হয়েছিল। তন্মধ্যে, দ্বিতীয় খেলাটি দ্বিতীয় টেস্টের মর্যাদা পেয়েছিল। খেলায় তিনি কোন বোলিং করেননি ও দশ নম্বরে ব্যাটিংয়ে নেমে ০ ও ৬ রান তুলেন। সফরকারী ইংরেজ দলের বিপক্ষে শেষ খেলায় অংশগ্রহণের পর তিনি আর প্রথম-শ্রেণীর খেলায় অংশগ্রহণ করেননি।
৬ জানুয়ারি, ১৯১৫ তারিখে ৫৫ বছর বয়সে নিউ সাউথ ওয়েলসের ম্যানলি এলাকায় রেজিনাল্ড উডের দেহাবসান ঘটে। তাঁর জীবনী নিয়ে ফিলিপ পেইন ‘ফাইনালি এ ফেস: এ মেমোইর অব রেজিনাল্ড উড’ শিরোনামীয় গ্রন্থ ২০০৭ সালে প্রকাশিত হয়।
উয়েফা ইউরো ২০২০
২০২০ উয়েফা ইউরোপীয় ফুটবল চ্যাম্পিয়নশিপ, সাধারণত উয়েফা ইউরো ২০২০ অথবা শুধুমাত্র ইউরো ২০২০ হিসাবে পরিচিত, হলো ১৬তম উয়েফা ইউরোপীয়ান চ্যাম্পিয়নশিপ, যেটি চার বছর পর পর ইউরোপের দেশগুলোকে নিয়ে উয়েফা দ্বারা আয়োজিত আন্তর্জাতিক ফুটবল।
২০১৮ সালের ফেব্রুয়ারি মাসে পুরস্কারের অর্থমূল্য চূড়ান্ত করা হয়েছিল। প্রত্যেক দল €৯.২৫ মিলিয়ন ইউরো উপার্জন করবে যেখানে বিজয়ী দল সর্বোচ্চ €৩৪ মিলিয়ন ইউরো উপার্জন করবে।
লাল-সবুজ-বাদামী মৈত্রী
ফ্রান্সে লাল-সবুজ-বাদামী মৈত্রী পদটির জন্ম হয়, আর এর দ্বারা বামপন্থী (লাল), পরিবেশমনস্ক কৃষিবাদী (সবুজ), এবং ইসলামবাদীদের (বাদামী) এর কথিত মৈত্রীকে বোঝানো হয়। আবার এই পদটির দ্বারা শিল্প সমিতি কেন্দ্রিক বামপন্থী (লাল), পরিবেশমনস্ক কৃষিবাদী (সবুজ), এবং জাতীয়তাবাদীদেরকে (বাদামী) বোঝানো হয়। অনেক সময়ই এই পদটিকে ইহুদি-বিদ্বেষী, বিশ্বায়ন বিরোধী, যুক্তরাষ্ট্র বিরোধী বা পাশ্চাত্য বিরোধী মতাদর্শকে বোঝাতে বৃহৎ অর্থে ব্যবহার করা হয় যা বিভিন্ন দল এবং আন্দোলনের মতাদর্শ হয়ে থাকে।
ফরাসী রচনাকার আলেক্সান্দ্রে দেল ভালে প্রথম ২০০২ সালের ২২ এপ্রিল "Le Figaro" সংবাদপত্রে "une alliance idéologique ... rouge-brun-vert" ("একতি লাল-সবুজ-বাদামী ... মতাদর্শগত মৈত্রী" ) এর কথা লেখেন, এবং তিনি ২০০৪ সালের জানুয়ারি মাসে "Politique Internationale" পত্রিকায় "Rouges-Bruns-Verts, l'étrange alliance" এর কথা লেখেন।
দেল ভালে এর এই ইসলামবাদী মতাদর্শগত প্রবণতা নিয়ে লেখার ভিত্তি ছিল (অন্তত আংশিক হলেও) তার পূর্বের লেখাগুলো যেখানে তিনি রোনাল্ড রেগানের রাষ্ট্রপতিত্বের সময় সোভিয়েত-আফগান যুদ্ধে আফগানি মুজাহিদিনদেরকে অস্ত্র দিয়ে সাহায্য করে সশস্ত্র ইসলামবাদ তৈরি করতে সাহায্য করার জন্য যুক্তরাষ্ট্র এবং পশ্চিম ইউরোপকে দোষারোপ করেছিলেন, যা পরবর্তিতে পাশ্চাত্যের শত্রু তৈরি করতে সাহায্য করেছিল। ২০১০ সালে, দেল ভালে ইতালিতে একটি রচনা প্রকাশ করেন যার শিরোনাম ছিল "" (লাল, কালো, সবুজ: চরম বিপরীতদের সভা)।
"লাল-সবুজ-বাদামী" তত্ত্বের (এবং এর বিভিন্ন বিন্যাসের) পরবর্তী জনপ্রিয়তা তৈরি হয় ২০০৩ সালের ২৫ জানুয়ারিতে ফরাসী ইহুদি সংগঠন CRIF এর ভোজনসভায় CRIF এর সভাপতি রজার কুকিয়েরম্যান এর একটি ভাষণ থেকে, এবং "Le Monde" নামক দৈনিকের ২০০৩ সালের ২৭/২৮ জানুয়ারির সংবাদপত্রের বিস্তৃত পরিসরে প্রচারণার মধ্য দিয়ে। কুকিয়েরম্যান "জাতিগত ক্রমোচ্চ শ্রেণীবিভাগের প্রতি স্মৃতিকাতর চরম দক্ষিণপন্থী" (বাদামী বর্ণ দ্বারা চিহ্নিত), "বিশ্বায়ন বিরোধী, পুঁজিবাদ বিরোধী, যুক্তরাষ্ট্র বিরোধী এবং জায়ন-বিরোধী চরম বামপন্থী" (লাল বর্ণ দ্বারা চিহ্নিত), এবং জোসে বোভে এর অনুসারীদের (সবুজ বর্ণ দ্বারা চিহ্নিত) ইহুদি-বিদ্বেষী ধারাকে বর্ণনা করতে ফরাসী পদ "alliance brun-vert-rouge" ব্যবহার করেছিলেন।
যুক্তরাজ্যে ২০০৩ সালে, রাজনীতিবিদ জর্জ গ্যালোয়ে ঘোষণা করেন যে, তিনি "লাল, সবুজ, যুদ্ধ-বিরোধী এবং মুসলিম এবং অন্যান্য সামাজিক দলগুলো যারা যুদ্ধের কারণে চরমপন্থী রূপ লাভ করেছে তাদেরকে একতাবদ্ধ করতে চান"। এর কিছুকাল পর সাইমা ইয়াকুব এবং জর্জ মনবায়ট এর নেতৃত্বে সোশ্যালিস্ট ওয়ার্কারস পার্টি এবং মুসলিম এসোসিয়েশন অফ ব্রিটেইন রেসপেক্ট পার্টিতে মৈত্রীতে আবদ্ধ হয়, যার অধীনে গ্যালোয়ে দপ্তর পরিচালনা করতেন। প্রাথমিক পর্যায়ে রেসপেক্ট পার্টি গ্রীন পার্টি অফ ইংল্যান্ড এন্ড ওয়েলস এর সাথে একটি ইলেক্টোরাল চুক্তি করার চেষ্টা করেছিলেন, কিন্তু গ্রীন পার্টি রেসপেক্ট পার্টি এর সাথে মৈত্রীবদ্ধ হবার প্রস্তাব প্রত্যাখ্যান করেন। গ্রীন পার্টি থেকে বলা হয়, উন্মুক্ততা এবং গণতন্ত্র সম্পর্কে গ্রীন পার্টির মূল্যবোধের সাথে রেসপেক্ট পার্টির মূল্যবোধ মেলে না, এবং অন্যান্য বিষয়গুলোতে রেসপেক্ট পার্টির রাজনৈতিক ভিত বিকশিত নয়।
যুক্তরাষ্ট্রে, বিকল্প বিশ্বায়ন আন্দোলনের সময় বিশ্ব বাণিজ্য সংস্থার বিরুদ্ধে ভিন্ন ভিন্ন দল নিয়ে এরকমই আরেকটি মৈত্রী গঠন করে। এই আন্দোলনে সাধারণ উদ্দেশ্যে ট্রেড ইউনিয়ন, নব্য লুডিট পরিবেশবাদী, এবং প্যাট বুকাননের মত পুরা-রক্ষণশীল জাতীয়তাবাদী একত্রিত হয়। বামপন্থী লেনোরা ফুলানির প্যাট বুকাননকে সমর্থন করতে দেখে অনেকেই অবাক হয়ে গিয়েছিল, এবং এটাকে লাল-সবুক-বাদামী মৈত্রীর একটি উদাহরণ হিসেবে ধরা যায়।
উয়েফা গুণাঙ্ক
ইউরোপীয় ফুটবলের ক্ষেত্রে, উয়েফা গুণাঙ্ক হলো এক ধরনের পরিসংখ্যান, যেটি ক্লাব এবং আন্তর্জাতিক প্রতিযোগিতায় র‍্যাঙ্কিংয়ের জন্য ব্যবহৃত হয়। ১৯৭৯ সালে প্রবর্তনের পর, এই গুণাঙ্ক ইউরোপীয় ফুটবল পরিচালনাকারী সংস্থা উয়েফা দ্বারা গণনা করা হয়।
পুরুষদের প্রতিযোগিতার জন্য (এই প্রবন্ধে আলোচনা করা হয়েছে), তিনটি ভিন্ন ধরনের গুণাঙ্ক গণনা করা হয়:এই নিবন্ধে আলোচনা না করা হলেও, উয়েফা উইমেনস ইউরো ও উয়েফা উইমেনস চ্যাম্পিয়নস লীগের মতো নারী প্রতিযোগিতা এবং উয়েফা ইউরো অনূর্ধ্ব-২১ প্রতিযোগিতার মতো যুব প্রতিযোগিতার জন্য গুণাঙ্ক গণনা করা হয়।
ক্লাউস কিন্‌স্কি
ক্লাউস কিন্‌স্কি (জন্ম: ক্লাউস গুন্টার কার্ল নাকৎসিন্‌স্কি; ১৮ অক্টোবর ১৯২৬ - ২৩ নভেম্বর ১৯৯১) ছিলেন একজন জার্মান অভিনেতা। তিনি ১৩০-এর অধিক চলচ্চিত্রে অভিনয় করেছেন। তিনি ভের্নার হের্ৎসগের কয়েকটি চলচ্চিত্রে কেন্দ্রীয় চরিত্রে অভিনয় করেছেন, তন্মধ্যে রয়েছে "আগুইয়ার, দ্য র‍্যাথ অব গড" (১৯৭২), "নসফেরাটু দ্য ভ্যাম্পায়ার" (১৯৭৯), "উৎসেক" (১৯৭৯), "ফিৎজকারাল্ডো" (১৯৮২) ও "কোব্রা ভের্ডে" (১৯৮৭)। তিনি কয়েকটি স্পাঘেত্তি পশ্চিমা ধাঁচের চলচ্চিত্রেও অভিনয় করেছেন, তন্মধ্যে রয়েছে "ফর আ ফিউ ডলারস মোর" (১৯৬৫), "আ বুলেট ফর দ্য জেনারেল" (১৯৬৬), "দ্য গ্রেট সাইলেন্স" (১৯৬৮), "অ্যান্ড গড সেইড টু কেইন" (১৯৭০), "শুট দ্য লিভিং অ্যান্ড প্রে ফর দ্য ডেড" (১৯৭১), এবং "আ জিনিয়াস, টু পার্টনার্স অ্যান্ড আ ডুপ" (১৯৭৫)।
কিন্‌স্কি তার কর্মজীবনে বিতর্কিত ছিলেন এবং শুটিং সেটে তার বদমেজাজের চিত্র হের্ৎসগের প্রামাণ্যচিত্র "মাই বেস্ট ফ্রেন্ড"-এ ওঠে এসেছে। তিনি পোলা, নাস্টাসজা ও নিকোলাই কিন্‌স্কির পিতা, তিনজন তার ভিন্ন তিন স্ত্রীয়ের সন্তান। তারা তিনজনই অভিনয়ে যোগ দেন এবং জার্মানি ও মার্কিন যুক্তরাষ্ট্রে চলচ্চিত্র ও টেলিভিশনে কাজ করেন।
ক্লাউস গুন্টার কার্ল নাকৎসিন্‌স্কি ১৯২৬ সালের ১৮ই অক্টোবর ডানৎসিগের (বর্তমান সোপট, পোল্যান্ড) ৎসোপটে জন্মগ্রহণ করেন। তার পিতা ব্রুনো নাকৎসিন্‌স্কি অপেরা গায়ক হিসেবে ব্যর্থ হওয়ার পর ফার্মাসিস্ট হিসেবে কাজ শুরু করেন। তার মাতা সুজান লুৎজ ছিলেন একজন সেবিকা ও স্থানীয় যাজকের কন্যা। ক্লাউসের অন্য তিন ভাইবোনেরা হলেন ইঙ্গে, আর্নে ও হান্স-ইওয়াখিম।
মহামন্দার কারণে কিন্‌স্কির পরিবারের ডানৎসিগে জীবন ধারণ দুর্বিষহ হয়ে ওঠে এবং তারা ১৯৩১ সালে তারা বার্লিনে চলে যায়, সেখানে তাদের সংগ্রাম করতে হয়। তারা শ্যোনেবার্গ জেলার ওয়ার্টবুর্গস্ট্রাব থ্রি এলাকায় একটি ফ্লাটে বসবাস শুরু করে এবং জার্মান নাগরিকত্ব গ্রহণ করে। ১৯৩৬ সালে কিন্‌স্কি শ্যোনেবার্গের প্রিনৎস-হাইনরিখ-জিমনেসিয়ামে ভর্তি হন এবং সেখানে পড়াশোনা করেন।
ফাঁসিতলা দ্বি-মুখী উচ্চ বিদ্যালয়
ফাঁসিতলা দ্বি-মুখী উচ্চ বিদ্যালয় () কামারদহ ইউনিয়ন এর প্রাণকেন্দ্রে অবস্থিত।
ঢাকা-রংপুর মহাসড়কের পশ্চিম,করতোয়া নদীর পূর্বে এবং কামারদহ ইউনিয়নের প্রাণকেন্দ্র ফাঁসিতলা জামে মসজিদ
সংলগ্নে ফাঁসিতলা দ্বি-মুখী উচ্চ বিদ্যালয় অবস্থিত।
বিদ্যালয়ের মূল ফটক বরাবর পশ্চিমে উত্তর-দক্ষিণে দ্বিতল বিশিষ্ট অফিস ও বিজ্ঞান ভবন এবং এর দুপাশে শ্রেণিকক্ষ নির্মিত হয়েছে। বিদ্যালয়ের উত্তরদিকে জাতির শ্রেষ্ঠ সন্তানদের স্মরণে নির্মাণ করা হয়েছে শহীদ মিনার।শিক্ষার্থীদের শারীরিক ও মানসিক বিকাশ সাধনের জন্য রয়েছে পর্যাপ্ত খেলার মাঠ।এছাড়াও বিদ্যালয়ের বহুতল ভবন নিমার্ণ প্রকল্পের কাজ প্রক্রিয়াধীন রয়েছে।বিজ্ঞান
মানবিক
ছাত্রছাত্রীদের জন্য পর্যাপ্ত আলো-বাতাস সম্পন্ন রয়েছে উন্মুক্ত খেলার মাঠ,বিকালে এখানে ফুটবল, ক্রিকেটসহ বিভিন্ন খেলা হয়ে থাকে।বিদ্যালয়ে প্রতিবছর বার্ষিক-ক্রীড়া প্রতিযোগিতায় ফাঁসিতলার সকল প্রতিষ্ঠানের খেলাধুলার আয়োজন এবং উপজেলা, জেলা পর্যায়ের প্রতিযোগিতায় কামারদহ ইউনিয়নের মাধ্যমিক বিদ্যালয়গুলোর বাছাইপর্ব অনুষ্ঠিত হয়।
পিসিএ বর্ষসেরা খেলোয়াড়
রেগ হেটার কাপ ফর দ্য ন্যাটওয়েস্ট পিসিএ প্লেয়ার অব দি ইয়ার () সাংবার্ষিকভিত্তিতে প্রদেয় ক্রিকেট পুরস্কার বিশেষ। প্রথম-শ্রেণীর ইংরেজ কাউন্টি ক্রিকেটে বছরব্যাপী দূর্দান্ত ক্রীড়াশৈলী প্রদর্শনকারী খেলোয়াড়কে পিসিএ প্লেয়ার অব দি ইয়ার সম্মাননা প্রদান করা হয়ে থাকে।
১৯৭০ সাল থেকে পিসিএ বর্ষসেরা খেলোয়াড় পুরস্কার প্রদান করা হচ্ছে। বিজয়ী নির্ধারণে খেলোয়াড়দের ট্রেড ইউনিয়ন পেশাদার ক্রিকেটার্স অ্যাসোসিয়েশনের (পিসিএ) সদস্যরা তাদের ভোটাধিকার প্রয়োগ করেন। প্রথম বছরে যৌথভাবে মাইক প্রোক্টর ও জ্যাক বন্ডকে প্রদান করা হয়। এরপর থেকে প্রত্যেক মৌসুমে একজনকে এ পুরস্কার প্রদানে মনোনয়ন করা হয়। বিজয়ী খেলোয়াড়কে বিশিষ্ট ক্রীড়া সাংবাদিক, মেরিলেবোন ক্রিকেট ক্লাবের সদস্য, লর্ডস ট্যাভোর্নার ও সারে কাউন্টি ক্রিকেট ক্লাবের আজীবন সদস্য রেগ হেটারের নামানুসরণে প্রবর্তিত রেগ হেটার কাপ পুরস্কার হিসেবে দেয়া হয়। এ পুরস্কার প্রদানকালীন বিজয়ীকে উদ্দেশ্য করে স্মারকসূচক বক্তব্য প্রদান করা হয়ে থাকে। ২০১৪ সালের বিজয়ী অ্যাডাম লিথকে বলা হয় যে, ‘আপনার সমপক্ষীয়গণ ভোটের মাধ্যমে আপনাকে মনোনীত করেছেন। এটি আনন্দঘন মুহূর্ত। আপনি বছরব্যাপী চমৎকার খেলেছেন।’
১৯৭০ সালে প্রথমবারের মতো এ পুরস্কার লাভের জন্য গ্লুচেস্টারশায়ারের মাইক প্রোক্টর ও ল্যাঙ্কাশায়ারের জ্যাক বন্ডকে যৌথভাবে মনোনীত করা হয়। সাতজন খেলোয়াড় একাধিকবার এ পুরস্কার পেয়েছেন। তন্মধ্যে, স্যার রিচার্ড হ্যাডলি (১৯৮১, ১৯৮৪ ও ১৯৮৭) এবং মার্কাস ট্রেসকোথিক (২০০০, ২০০৯ ও ২০১১) তিনবার বর্ষসেরা হন। দুইজন খেলোয়াড় - অ্যান্ড্রু ফ্লিনটফ ও জন লিভার ধারাবাহিকভাবে দুইবার বর্ষসেরা হন।
আঠারোটি প্রথম-শ্রেণীর কাউন্টি দলগুলোর সবগুলোই এ পুরস্কার লাভে সক্ষমতা দেখিয়েছে। তন্মধ্যে, গ্লুচেস্টারশায়ারের খেলোয়াড়েরা সর্বাধিক ছয়বার এ পুরস্কার পেয়েছে। অন্যদিকে, ডার্বিশায়ার, গ্ল্যামারগন, লিচেস্টারশায়ার ও সাসেক্সের খেলোয়াড়েরা মাত্র একবার পিসিএ বর্ষসেরা খেলোয়াড়ের পুরস্কারের দাবীদার হন।
উনিশবার পিসিএ বর্ষসেরা খেলোয়াড় পুরস্কার লাভকারী খেলোয়াড় উইজডেন কর্তৃক বর্ষসেরা ক্রিকেটারের সম্মাননায় ভূষিত হয়েছেন। ২০০৫ সালের পিসিএ বর্ষসেরা খেলোয়াড় পুরস্কার লাভের অধিকারী অ্যান্ড্রু ফ্লিনটফকে একই বছরে বিবিসি বর্ষসেরা ক্রীড়াব্যক্তিত্ব পুরস্কারে ভূষিত করা হয়েছিল। ২০১২ সালে ক্রিকেট রাইটার্স ক্লাব কর্তৃক প্রবর্তিত বর্ষসেরা কাউন্টি চ্যাম্পিয়নশীপ পুরস্কার প্রদানের পর থেকে পিসিএ বর্ষসেরা খেলোয়াড় পুরস্কার লাভকারী তিনজনের মধ্যে দুইজন পেয়েছেন।
সাধারণ
নির্দিষ্ট
দৈনিক কওমি বন্ধন
দৈনিক কওমি বন্ধন পাকিস্তানের করাচি থেকে বাংলা ভাষায় প্রকাশিত একটি দৈনিক পত্রিকা। পত্রিকাটি ১৯৪০-এর দশকে যাত্রা শুরু করে। তখন এটিই ছিলো পাকিস্তানের একমাত্র বাংলা দৈনিক পত্রিকা। পাকিস্তানে বসবাসরত বিপুল সংখ্যক বাঙালীদের মধ্যে "দৈনিক কওমি বন্ধন" পত্রিকাটি বিখ্যাত ছিলো। কয়েক বছর পর এর প্রকাশনা বন্ধ হয়ে যায়। অর্থনৈতিক দুরাবস্থা ছিলো পত্রিকা বন্ধের অন্যতম কারণ। মূলত চট্টগ্রাম থেকে যাওয়া বাঙালীরা পত্রিকার প্রকাশনার সাথে জড়িত ছিলেন।
২০১৮ পুরুষ হকি বিশ্বকাপ
২০১৮ পুরুষদের হকি বিশ্বকাপটি হল ফিল্ড হকির হকি বিশ্বকাপ টুর্নামেন্টের ১৪ তম সংস্করণ। এটি ভারতের ভুবনেশ্বরে কলিঙ্গ স্টেডিয়ামে অনুষ্ঠিত হবে। নির্ধারিত সময়কাল  ২৮ নভেম্বর থেকে ১৬ ডিসেম্বর ২০১৮ অবধি।
মার্চ ২০১৩ সালে,  FIH ২০১৪-২০১৮ সময়কালের ইভেন্ট নিয়োগ প্রক্রিয়া নথি প্রকাশের এক মাস পর, অস্ট্রেলিয়া, বেলজিয়াম, ভারত,মালয়েশিয়া ও নিউজিল্যান্ডকে ইভেন্ট আয়োজনের  জন্য প্রার্থী হিসাবে সংক্ষিপ্ত তালিকাভুক্ত করা হয় এবং বিডিং ডকুমেন্টেশন জমা দিতে বলা হয়  বেলজিয়াম একটি প্রয়োজন পূরণ করেনি। উপরন্তু, আয়োজক নির্বাচনের এক মাস আগে  প্রযুক্তিগত এবং আর্থিক কারণে অস্ট্রেলিয়া আবেদন প্রত্যাহার করে নেয়। ৭ নভেম্বর, ২০১৩ সালে  লোজান, সুইজারল্যান্ডে একটি বিশেষ অনুষ্ঠানে,ভারতকে আয়োজক দেশ হিসাবে ঘোষণা করা হয়।
অংশগ্রহণকারী দলের সংখ্যা বৃদ্ধি হয়ে ১৬ হওয়ার কারণে, আন্তর্জাতিক হকি ফেডারেশন দ্বারা জুলাই ২০১৫তে নতুন যোগ্যতা প্রক্রিয়া ঘোষণা করা হয়।।পাঁচ কনফেডারেশনের প্রতিটি মহাদেশীয় চ্যাম্পিয়ন এবং আয়োজক দেশ  একটি স্বয়ংক্রিয় সংরক্ষণ এবং ২০১৬-১৭ FIH হকি ওয়ার্ল্ড লীগের  সেমিফাইনালে ১০/১১ সর্বোচ্চ স্থানাধিকারী দলগুলি যারা   ইতিমধ্যে যোগ্যতা অর্জন করেনি, তারা  ক্রীড়া-প্রতিযোগিতায় অংশগ্রহণ করবেন। নিম্নলিখিত ষোলটি দলের চূড়ান্ত প্রাক-টুর্নামেন্ট র‍্যাঙ্কিং সহ  দেখানো হয়েছে যারা এই টুর্নামেন্টে প্রতিদ্বন্দিতা করবে।
১৬ টি দলকে চারটি বিভাগে ভাগ করা হয়, প্রতিটি বিভাগে চারটি দল। নিজের বিভাগে , প্রতিটি দল অন্যান্য দলের সংগে খেলবে।  প্রতিটি বিভাগের  প্রথম-স্থান অধিকারী দল  কোয়ার্টার ফাইনালে অগ্রসর হবে, যখন, প্রতিটি বিভাগের দ্বিতীয়, এবং তৃতীয়-স্থানাধিকারী দল  ক্রস ওভার ম্যাচগুলি খেলবে। সেখান থেকে, একটি একক বর্জন টুর্নামেন্ট খেলা হবে।
এফ আই এইচ দ্বারা এই ক্রীড়া প্রতিযোগিতার জন্য ১৬জন আম্পায়ার নিয়োগ করা হয় ।
সময়সূচী প্রকাশিত হয় ২৭ ফেব্রুয়ারি২০১৮.
"সকল সময় স্থানীয় (ইউটিসি+৫:৩০)."
শিবা আলী খান
শিবা আলী খান একজন বাংলাদেশী চলচ্চিত্র অভিনেত্রী। ফ্যাশন মডেল হিসাবে সফলের পর অক্টোবর ২০১২ সালে রাজকুমার নাটকে মধ্যেদিয়ে তিনি তার অভিনয় জীবন শুরু করেন।
তার প্রথম ছবি ছিল ২৪ আগস্ট ২০১৫ মুক্তিপ্রাপ্ত "দ্যা স্টোরি অফ সামারা"। তার দ্বিতীয় ছবি হল "অপারেশন অগ্নিপথ"।
খান মুন্সীগঞ্জে জন্মগ্রহণ করেন এবং ১৫ বছর বয়স পর্যন্ত সেখানে বসবাস করেন, পরবর্তীকালে ঢাকায় চলে যান। তার এক ছোট বোন আছে যার নাম লিব।
রানওয়ে মডেল হিসেবে ১৭ বছর বয়সে খান তার মডেলিং জীবন শুরু করেন। তিনি মডেল হিসেবে সফলভাবে কাজ করেছিলেন। ২০১২ সালে তিনি রাজকুমার নাটকে অভিনয় করে এবং ২০১৩ সালে বাচে ঠাক ভলবশাতে অভিনয় করেন।
তার প্রথম ছবি "দ্যা স্টোরি অফ সামারা" ২০১৫ সালে মুক্তি।
পাকিস্তানি বাঙালি
পাকিস্তানি বাঙালি () বলতে পাকিস্তানের ঐ সমস্ত নাগরিকদের বুঝায়, যারা জাতিগতভাবে বাঙালি এবং পাকিস্তানের নাগরিক। তারা পূর্ব পাকিস্তান থেকে পশ্চিম পাকিস্তানে বসবাস করতে এসেছিল অথবা ১৯৭১ সালে বাংলাদেশের স্বাধীনতা অর্জনের পর বাংলাদেশ থেকে পাকিস্তানে এসে নাগরিকত্ব পেয়েছেন। বাংলাদেশী টাকার চেয়ে পাকিস্তানের রুপির মান কম হওয়ায় পাকিস্তানে এসে কাজ করে অর্থ উপার্জন করা তাদের জন্য খুব বেশি লাভজনক নয়। অধিকাংশ পাকিস্তানি বাঙালি দুইটি ভাষায় কথা বলতে জানেন। তাদের একটি হলো উর্দু এবং অন্যটি বাংলা। তারা মূলত করাচি শহর এবং এর আশেপাশে বসবাস করেন।
বিংশ শতাব্দীর শুরুর দিক থেকে পাকিস্তানি বাঙালিরা পূর্ব বাংলা থেকে পাকিস্তানে এসে বসবাস শুরু করেন। তারা তখন সিন্ধু প্রদেশে বসবাস শুরু করেন। তারা সেখানে গিয়ে পাকিস্তানের ভাষা ও সংস্কৃতি রপ্ত করে দ্বিভাষিক নাগরিকে পরিণত হন। তারা বাংলার পাশাপাশি উর্দু ভাষায় কথা বলা শুরু করেন।
১৯৪৭ সালে ভারত ভাগের মাধ্যমে পাকিস্তান স্বাধীনতা লাভ করে। পুর্ব পাকিস্তান থেকে তখন বহু বাঙালি পশ্চিম পাকিস্তানের করাচি শহরে বসবাসের জন্য যায়। তারা মূলত ব্যবসা এবং শিক্ষা অর্জনের জন্য পাকিস্তানে যেত। ১৯৭১ সালে পাকিস্তান থেকে বাংলাদেশ স্বাধীন হলে তাদের অনেকেই নব্য স্বাধীন রাষ্ট্রে ফিরে আসেন এবং অনেকেই সেখানে রয়ে যান।
১৯৭১ সালের পর বিভিন্ন সময় হাজার হাজার অবৈধ বাংলাদেশী অভিবাসী পাকিস্তানে এসেছে, বিশেষ করে ১৯৮০-এর দশকে। ১৯৯৫ সালের মধ্যে পাকিস্তানে অভিবাসীর সংখ্যা ২,৫০০,০০০ জন ছাড়িয়ে যায়। তৎকালীন প্রধানমন্ত্রী বেনজির ভুট্টোর শাসনামলে কিছু শীর্ষ উপদেষ্টা বিপুল সংখ্যক বাংলাদেশী অভিবাসী জনসংখ্যাকে রাষ্ট্রের জন্য ভীতিজনক আখ্যা দেন। তাদের ধারণা ছিল বাঙালিরা হয়তো করাচির দ্বিতীয় বৃহত্তম গোষ্ঠীতে পরিণত হয়ে দেশের জনমিতিকে প্রভাবিত করে ফেলে। এরপর প্রধানমন্ত্রী ভুট্টো অভিবাসীদের বিতাড়নবিষয়ক একটি কঠোর আদেশ জারী করেন। ফলে বাংলাদেশ–পাকিস্তান সম্পর্কে টানাপোড়ন সৃষ্টি হয়। তখন বাংলাদেশের প্রধানমন্ত্রী ছিলেন খালেদা জিয়া। তিনি ভুট্টোর এই ঘোষনা প্রত্যাখ্যান করেন। পাকিস্তানের অনেক গোষ্ঠী এই ঘোষণাকে ইসলামবিরোধী বলে মনে করেন।
শেখ মুহাম্মাদ ফিরোজ, পাকিস্তানি বাঙালি বিষয়ক কমিটির চেয়ারম্যান, এর দেয়া তথ্য অনুসারে পাকিস্তানে প্রায় ২০০টি বাঙালি জনবসতি আছে। এর মধ্যে ১৩২টিই করাচিতে। করাচির বাঙালি বসতি অঞ্চলকে "মিনি বাংলাদেশ" বলে আখ্যায়িত করা হয়। এসব অঞ্চলে রঙিন বাংলা সাইনবোর্ড, ভাসানী ক্যাপ, লুঙ্গি এবং কোর্তা ইত্যাদি প্রায়ই দেখা যায়। করাচির চট্টগ্রাম কলোনীতে একটি বাজার আছে, যা সারা পাকিস্তানে ঢাকার কাপড়ের জন্য বিখ্যাত। তবে সাম্প্রতিককালে, বাঙালির সংখ্যা কমে যাচ্ছে। জাতিগত রেষারেষির জন্য পাকিস্তানের বাঙালিরা এখন অন্যত্র ভ্রমণ করছে।
মুদাফরগঞ্জ ইউনিয়ন
মুদাফরগঞ্জ বা মুদাফফরগঞ্জ বাংলাদেশের চট্টগ্রাম বিভাগের কুমিল্লা জেলার লাকসাম উপজেলায় অবস্থিত। এই ইউনিয়নের বর্তমান দায়িত্বরত চেয়ারম্যান জনাব মো: শাহিদুল ইসলাম শাহীন।
এই ইউনিয়নের গ্রামসমূহের নাম-
এই ইউনিয়নে ৪টি উচ্চবিদ্যালয়, ১টি কলেজিয়েট উচ্চবিদ্যালয়, ২টি কলেজ এবং ৪টি সিনিয়র মাদ্রাসা রয়েছে।